На основу члана 49. Статута општине Оџаци („Службени лист општине Оџаци“, број: 2/19) и члана 82. Пословника о раду Скупштине општине Оџаци („Службени лист општине Оџаци“, број: 13/15), на 21. седници одржаној, дана 08.04.2019. године, Комисија за кадровска, админстративна питања и радне односе донела је:

**ЗАКЉУЧАК**

**I**

Покреће се поступак за избор чланова Комисије за сарадњу са удружењима општине Оџаци (у даљем тексту: „Комисија“).

**II**

Комисија има 5 чланова.

**III**

Чланове Комисије могу предлагати надлежни органи регистрованих удружења из реда чланова тих удружења и одборничке групе.

**IV**

Рок за подношење предлога је 8 дана од дана објављивања овог Закључка на званичној интернет презентацији општине Оџаци [www.odzaci.rs](http://www.odzaci.rs) .

**V**

Предлози се подносе на писарници Општинске управе општине Оџаци или путем поште на адресу Скупштина општине Оџаци, Комисија за кадровска, административна питања и радне односе Скупштине општине Оџаци, улица Кнез Михајлова 24, Оџаци, са назнаком „**ПРЕДЛОЗИ ЗА ЧЛАНОВЕ КОМИСИЈЕ ЗА САРАДЊУ СА УДРУЖЕЊИМА ОПШТИНЕ ОЏАЦИ“** са напоменом „не отварати“.

**КОМИСИЈА ЗА КАДРОВСКА, АДМИНИСТРАТИВНА ПИТАЊА И РАДНЕ**

**ОДНОСЕ**

Број:06-21-4/2019- II Председник Комисије

Дана: 08.04.2019. године Поповић Рајко

ОЏАЦИ